พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี ให้แก่นางป้อง คูณคำ พ.ศ. 2531
ประกาศวันที่ 1988-12-14

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี ให้แก่นางป้อง คูณคำ พ.ศ. ๒๕๓๑
content: ภูมิพลอดุลยเดช ป.ร. ให้ไว้ ณ วันที่ ๒๘ พฤศจิกายน พ.ศ. ๒๕๓๑ เป็นปีที่ ๔๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี ให้แก่นางป้อง คูณคำ เพื่อแลกเปลี่ยนกับที่ดินของนางป้อง คูณคำ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี ให้แก่นางป้อง คูณคำ พ.ศ. ๒๕๓๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี เนื้อที่ประมาณ ๑๐๗/๑๐ ตารางวา ภายในแนวเขตตามแผนที่ท้ายพระราชบัญญัตินี้ ให้แก่นางป้อง คูณคำ
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลตรี ชาติชาย ชุณหะวัณ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากทางสาธารณะซึ่งเป็นสาธารณสมบัติของแผ่นดิน ในท้องที่ตำบลแจระแม อำเภอเมืองอุบลราชธานี จังหวัดอุบลราชธานี เนื้อที่ประมาณ ๑๐๗/๑๐ ตารางวา เดิมเป็นทางเกวียน ไม่สะดวกในการใช้เป็นทางสัญจร ราษฎรบ้านท่าบ่อ ตำบลแจระแม
content: จึงได้ร่วมกันพัฒนาถนนในหมู่บ้าน โดยการตัดถนนสายใหม่เพื่อใช้ประโยชน์ร่วมกันแทนทางสาธารณะเดิม ซึ่งในการนี้ต้องตัดถนนผ่านที่ดินของนางป้อง คูณคำ จึงเห็นสมควรโอนทางสาธารณะเดิมดังกล่าวแลกเปลี่ยนกับที่ดินของนางป้อง คูณคำ เนื้อที่ประมาณ ๔๗๑/๑๐ ตารางวา จึงจำเป็นต้องตราพระราชบัญญัตินี้